**REZULTATE ÎNREGISTRATE LA FINALUL PROIECTULUI**

* 18 cadre didactice (reprezentând 36% din totalul personalului didactic al instituției) au participat la cursuri de formare profesională în străinătate, oferind o dimensiune europeană școlii și contribuind la creșterea calității actului didactic prin utilizarea unor metode de predare-învățare-evaluare moderne, atractive și a unor materiale diversificate și autentice;
* rata de absenteism s-a diminuat cu 9,91% în primul an școlar al proiectului, scăderea numărului de absențe fiind împiedicată în cel de-al doilea an școlar de cauze externe (medicale si financiare). Dar eforturile cadrelor didactice vor continua și după finalizarea proiectului, rezultatul înregistrat în primul an școlar fiind un semn că se poate avansa;
* procentul de înscriere a absolvenților clasei a VIII-a într-o formă de școlarizare superioară (liceu sau scoală profesională) a crescut de la 63,63% la 69,56% în cele 20 de luni ale proiectului (la ȘcoalaGimnazială Drăgăești-Pământeni);
* participarea părinților la ședintele pe scoală s-a îmbunătătit, frecvența acestora crescând cu 5,7% în perioada proiectului;
* școala și-a îmbunătătit imaginea atât în comunitate, cât și la nivel județean;
* schimb de experiență realizat între cadrele didactice ale unității noastre și profesori din Europa;
* înregistrarea cadrelor didactice participante la a patra mobilitate în două grupuri on-line din care fac parte toti participanții care s-au format în instituția *Learning Together* din Portugalia, în vederea schimbului de experiență și realizării unor parteneriate viitoare.